27. ΝΟΜΟΣ υπ’ αριθ. 1448 της 30 Ιουν./11 Ιουλ. 1950 Περί ερμηνείας διατάξεών τινων του από 17 Ιουλ. 1923 Ν.Δ/τος «περί σχεδίου πόλεων κλπ.». Άρθρ.1.-1.(Ερμηνεύονται αι παρ. 1 και 2 των άρθρ. 16 και 20 του από 17 Ιουλ./16 Αυγούστου 1923 Ν.Δ/τος «περί σχεδίων πόλεων κλπ.»). 2.Η αληθής έννοια της φράσεως «ως δια ριζικών επισκευών αποκαθιστάμεναι εις κατάστασιν χρησιμοποιήσεως» του άρθρ. 4 παρ. 1 εδ. 1 του ψηφίσματος ΚΗ΄ «περί παροχής διευκολύνσεων δια την υπό ιδιωτών ανοικοδόμησιν» είναι ότι αι οικοδομαί αύται δέον να μη εχρησιμοποιούντο προ της αποκαταστάσεως, δηλαδή εν τη καταστάσει των ζημιών και κατά την διάρκειαν των επισκευών, του χρόνου ενάρξεως της αποκαταστάσεως εμφαινομένου εκ της χρονολογίας της νομίμου αδείας της αρμοδίας πολεοδομικής υπηρεσίας. Άρθρ.2.-Αι οικοδομηθείσαι οικίαι μετά την ισχύν του ΚΗ΄ ψηφίσματος επί γηπέδων εχόντων πρόσοψιν επί δημοσίων ανεγνωρισμένων οδών και κατόπιν αδείας οικοδομής του Γραφείου Σχεδίου Πόλεων, ή τοιαύται οικοδομηθείσαι άνευ αδείας μεν αλλά πληρούσαι τους οικοδομικούς κανονισμούς μετά εξακρίβωσιν της αρμοδίας υπηρεσίας του Γραφείου Σχεδίου Πόλεων εμπίπτουν εις τας γενικάς ευεργετικάς διατάξεις του ΚΗ΄ ψηφίσματος «περί παροχής διευκολύνσεων δια την υπό ιδιωτών ανοικοδόμησιν» εάν ήθελον συμπεριληφθή αύται προ της λήξεως της ισχύος του ΚΗ΄ ψηφίσματος εις επεκταθησόμενον σχέδιον πόλεως μετά πρότασιν περί επεκτάσεως τούτου (Σχεδίου) του οικείου Δήμου ή Κοινότητος. «Δια τα εν λόγω γήπεδα αίρεται η ακυρότης πράξεως μεταβιβάσεως ή αναγνωρίσεως τμημάτων τούτων ως προβλέπεται υπό του άρθρ. 16 και 20 του από 17 Ιουλ./16 Αυγ. 1923 Ν.Δ/τος «περί Σχεδίου Πόλεων κλπ.». (Αντί της σελ. 291(β) Σελ. 291(γ) 215-113 Σχέδια Πόλεων 23.Δ.α.26-27 